แบงก์ชาติฝรั่งเศสคาดศก.โต 1.2% ปีนี้ แต่ยังคงเผชิญความเสี่ยงหลายด้าน
แบงก์ชาติฝรั่งเศสคาดศก.โต 1.2% ปีนี้ แต่ยังคงเผชิญความเสี่ยงหลายด้าน
4 มิ.ย. 2558

ธนาคารกลางฝรั่งเศส เปิดเผยว่า เศรษฐกิจภายในประเทศคาดจะขยายตัว 1.2% ในปีนี้ ซึ่งสูงกว่าที่รัฐบาลคาดการณ์ว่า จะขยายตัวเพียง 1% นอกจากนี้ ธนาคารกลางฝรั่งเศสคาดว่าเศรษฐกิจจะขยายตัวรวดเร็วขึ้นสู่ระดับ 1.8% ในปี 2559 และ 1.9% ในปี 2560
โดยปัจจัยที่จะช่วยหนุนเศรษฐกิจภายในประเทศให้เติบโตนั้น มาจากราคาน้ำมันที่ถูกลง รวมทั้งสกุลเงินยูโรที่อ่อนค่าซึ่งจะช่วยกระตุ้นการส่งออก และกำไรภาคเอกชนที่แข็งแกร่งขึ้น นอกจากนี้ เศรษฐกิจจะได้รับปัจจัยหนุนจากการที่ธนาคารกลางยุโรป (ECB) ใช้นโยบายผ่อนคลายการเงินเพิ่มเติม
อย่างไรก็ตาม ธนาคารกลางฝรั่งเศสมองว่าเศรษฐกิจในประเทศยังคงเผชิญกับสถานการณ์ที่ไม่แน่นอน เนื่องจากการอุปโภคบริโภคอาจจะปรับลดลงหากภาคครัวเรือนยังคงออมเงินในอัตราดอกเบี้ยเท่าเดิม และคาดว่าการลงทุนในภาคเอกชนจะชะลอตัวลงหากบริษัทต่างๆนำเงินที่ได้จากการลดหย่อนภาษีแรงงานนั้น มาใช้ในการปรับขึ้นค่าแรงหรือจ่ายหนี้
                                            